સૂત્રો પાસેથી મળતી વિગતો અનુસાર, શહેરના ડુમસ ખાતે રહેતા રબારી સમાજના કરોડપતિ પરિવારના યુવાન હિતેશ રબારીએ પોતાની ગનમાંથી જ ગોળી મારીને આત્મહત્યા કરી લીધી હતી. આ ઘટના બાદ હિતેશ રબારી અને જ્યોતિના સબંધોને લઇને જોરદાર ચર્ચા ચાલી હતી તેમજ જ્યોતિએ હિતેશને સતત બ્લેકમેઇલ કરીને તેની પાસેથી રૂપિયા ઉસેટવાનું શરૂ કર્યું હતું. જ્યોતિની સતત વધતી ડિમાન્ડને કારણે હિતેશ કંટાળી ગયો હતો તેમજ મોટા ભાગે તે પોતાના ફાર્મ હાઉસ પર જ રહેવા લાગ્યો હતો. જ્યોતિ દ્વારા લાખો રૂપિયા પડાવી લીધા બાદ પણ તેની ડિમાન્ડ સતત ચાલુ રહી હતી. આખરે જ્યોતિ સોલંકીની માંગણીથી કંટાળી અને હિતેશ રબારીએ પોતાની રાયફલમાંથી માથામાં ગોળી ધરબી દઇ આત્મહત્યા કરી લીધી હતી.